SL Uradni list Evropske unije C 451/1

SKUPNA PARLAMENTARNA SKUPŠČINA PARTNERSKEGA SPORAZUMA, PODPISANEGA MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V PONEDELJEK, 13. JUNIJA 2016

(2016/C 451/01)

Vsebina

Uradna ustanovna seja 1

Seja skupne parlamentarne skupščine 2

Sestava skupne parlamentarne skupščine 2

1. Sprejetje dnevnega reda (AP102.023) 2

2. Sprejetje zapisnika zadnje seje s 30. zasedanja skupne parlamentarne skupščine (OJ C 179, 18.5.2016) 2

3. Sporočila sopredsednikov, vključno s sklepi seje predsedstva 12. junija 2016 2

4. Izjava Nevena Mimice, komisarja za mednarodno sodelovanje in razvoj 2

5. Razprava z Nevenom Mimico, komisarjem za mednarodno sodelovanje in razvoj – brez seznama govornikov (catch-the-eye) 2

6. Čas za vprašanja Komisiji 3

7. Ukrepi Komisije v zvezi z resolucijami, sprejetimi na 30. zasedanju skupne parlamentarne skupščine 3

8. Preprečevanje in obvladovanje epidemij 3

9. Poročilo ekonomskih in socialnih partnerjev 3

ZAPISNIK SEJE V PONEDELJEK, 13. junija 2016

(Seja se je začela ob 11.15)

Uradna ustanovna seja

Skupščino so nagovorili:

predsednik namibijske državne skupščine Peter Hitjitevi Katjavivi, predsedujoča sopredsednica skupne parlamentarne skupščine Michèle Rivasi, sopredsednik skupne parlamentarne skupščine Netty Baldeh in podpredsednik Republike Namibije Nickey Iyambo.

(Seja je bila prekinjena ob 12.35 in se je nadaljevala ob 15.12.)

PREDSEDUJOČI: Netty BALDEH

Sopredsednik

Seja skupne parlamentarne skupščine

Sopredsednik je pozdravil vse udeležence.

Sestava skupne parlamentarne skupščine

Sopredsednik je sporočil, da bo seznam članov skupne parlamentarne skupščine, ki so ga posredovali organi držav AKP in Evropski parlament, priložen zapisniku.

1. Sprejetje dnevnega reda (AP102.023)

Dnevni red je bil sprejet v obliki, navedeni v tem zapisniku.

2. Sprejetje zapisnika zadnje seje s 30. zasedanja skupne parlamentarne skupščine (OJ C 179, 18.5.2016).

Zapisnik je bil sprejet.

3. Sporočila sopredsednikov, vključno s sklepi seje predsedstva 12. junija 2016

Sopredsednik je poročal o sklepih seje predsedstva 12. junija 2016.

Sprejeti so bili naslednji sklepi:

a) Misija za ugotavljanje dejstev na Lampeduso bo potekala od 13. do 15. julija 2016.

b) Avgusta 2016 bosta v Gabon in Zambijo odšli misiji za opazovanje parlamentarnih volitev, če bo skupščina za to prejela povabilo od pristojnih organov obeh držav.

c) Točna lokacija 13. regionalnega srečanja od 21. do 23. septembra in 32. zasedanja od 19. do 21. decembra 2016 v Srednji Afriki bo posredovana do 15. julija 2016.

4. Izjava Nevena Mimice, komisarja za mednarodno sodelovanje in razvoj

Komisar za mednarodno sodelovanje in razvoj Neven Mimica se je v svoji izjavi osredotočil na prihodnost Sporazuma iz Cotonouja, ki bo prenehal veljati leta 2020. Komisar sicer priznava edinstveno naravo sporazuma, vendar poudarja potrebo po tem, da se ga prilagodi spreminjajočemu se okolju in nastanku svetovnih izzivov, kot so podnebne spremembe in migracije. Komisar je predstavil rezultate javnega posvetovanja in tudi sporočil, da bo EU v kratkem pregledala Evropsko soglasje o razvoju z namenom, da v razvojno politiko v celoti vključi cilje trajnostnega razvoja in izid 21. konference OZN o podnebnih spremembah (COP 21).

5. Razprava z Nevenom Mimico, komisarjem za mednarodno sodelovanje in razvoj – brez seznama govornikov (catch-the-eye)

Govorili so: Jean-Luc Schaffhauser, Purmanund Jhugroo (Mauritius), Norbert Neuser, Michèle Rivasi, Agathon Rwasa (Burundi), Joyce Laboso Abonyo (Kenija), Adjedoue Weidou (Čad), Abdoulaye Toure (Slonokoščena obala), Babiker Mohamed Toum (Sudan) in Michael Gahler.

V izmenjavi mnenj so se osredotočili na prihodnost partnerstva AKP-EU in sporazumov o gospodarskem partnerstvu. Udeleženci so prav tako postavili vprašanja v zvezi s povezavo med varnostjo in razvojem, pogojevanjem pomoči, trgovino z ljudmi, posledicami možnega Brexita na financiranje iz Evropskega razvojnega sklada in novim zavezništvom za prehransko varnost in prehrano. Izražena je bila potreba po boljši povezavi med programi za razvoj in humanitarno pomočjo.

Komisar Neven Mimica je na vprašanja poslancev odgovarjal po postopku catch-the-eye.

6. Čas za vprašanja Komisiji

Na Komisijo je bilo naslovljenih 22 vprašanj.

Komisija je predhodno pisno odgovorila na vprašanja. Komisar Neven Mimica je ustno odgovarjal na dodatna vprašanja v povezavi z naslednjimi izvornimi vprašanji:

vprašanje številka 3, ki ga je zastavila Cécile Kashetu Kyenge, o begunskih taboriščih v Afriki;

vprašanje števila 5, ki ga je zastavil Pedro Silva Pereira, o sporazumu o gospodarskem partnerstvu (EPA) z Južnoafriško razvojno skupnostjo (SADC);

vprašanje številka 15, ki ga je zastavil David Martin (nadomeščala ga je Maria Arena), o političnem dialogu z Burundijem;

vprašanje številka 16, ki ga je zastavila Spès-Caritas Njebarikanuye iz Burundija (nadomeščal jo je Agathon Rwasa), o prihodnosti AKP-EU;

vprašanje števila 17, ki ga je zastavila Marlene Mizzi, o tropskem ciklonu Winston na Fidžiju;

vprašanje številka 22, ki ga je zastavila Michèle Rivasi, o evropskem financiranju zdravstvene infrastrukture po izbruhu virusa ebole.

Avtor vprašanja številka 2 ni imel dodatnih vprašanj.

Avtorji vprašanj št. 1, 4, 6, 7, 8, 9, 10, 11, 12, 13, 14, 18, 19, 20, 21 niso bili navzoči.

7. Ukrepi Komisije v zvezi z resolucijami, sprejetimi na 30. zasedanju skupne parlamentarne skupščine

Dokument o ukrepu, ki sta ga sprejeli Komisija in Evropska služba za zunanje delovanje o resolucijah, sprejetih na skupni parlamentarni skupščini v Bruslju decembra 2015, je bil priložen dokumentaciji.

8. Preprečevanje in obvladovanje epidemij

Razprava brez resolucije

Dr. Quazi Monirul Islam, predstavnik svetovne zdravstvene organizacije v Namibiji, je opisal najnovejše dogodke in nedavni napredek v boju proti štirim bistvenim prenosljivim boleznim, ki najbolj prizadenejo države v razvoju, in sicer virusu ebole, rumeni mrzlici, virusu zika in malariji.

Govorili so: Joachim Zeller, Cécile Kashetu Kyenge, Lucie Milebou Aubusson (Gabon), Arne Gericke, Pavel Telička, Tesfaye Daba Wakjira (Etiopija), Michèle Rivasi, Ibrahim Rassin Bundu (Sierra Leone), Gatoloaifaana Amataga Gidlow (Samoa), Piernicola Pedicini, Adjedoue Weidou (Čad), Francesc Gambus, Amos Fish Mahlalela (Južna Afrika), Maria Noichl, Purmanund Jhugroo (Mauritius) in Domenico Rosa (Komisija).

Udeleženci so poudarili, da je pravica do zdravja temeljna pravica, ki jo je treba zagotoviti, in da ima jasno vzročno-posledično razmerje z dostojnimi življenjskimi razmerami. Zdravstvena vprašanja je treba reševati na svetovni ravni in temeljito, zlasti ker se virusi po celinah lahko razširijo v nekaj urah. Obstaja jasna povezava med zdravjem in bogastvom in razvojno sodelovanje mora prispevati k ustvarjanju pogojev za učinkovitejše zdravstvene sisteme v državah v razvoju. Izpostavljeni sta bili tudi skladnost politik in boljša usklajenost med ministrstvi, saj boljše družbeno-ekonomske razmere (zlasti kar zadeva vodo, kanalizacijo, prehrano in stanovanjske razmere) znatno vplivajo na boljše zdravstvene pogoje. Izpostavljena je bila problematika večje odpornosti na antibiotike, ki postaja svetovna nevarnost.

Dr. Quazi Monirul Islam je zaključil razpravo.

9. Poročilo ekonomskih in socialnih partnerjev

Predstavitev predsednika spremljevalnega odbora AKP in člana Evropskega ekonomsko-socialnega odbora Yvesa Somvilla

Predsednik spremljevalnega odbora AKP in član Evropskega ekonomsko-socialnega odbora Yves Somville je predstavil poročilo o dejavnostih odbora s posebnim poudarkom na sedanjih razpravah o postopkih po prenehanju veljavnosti Sporazuma iz Cotonouja.

Govorila sta: Domenico Rosa (Komisija) in Michael Gahler.

(Seja se je končala ob 18.40.)